Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1116

6. 004. A személyzet szakmai felkészítésének, a felkészültség számonkérésének, a rendszeres szintentartó képzéseknek és a felkészültség idõszakos ellenõrzésének programját írásban kell rögzíteni, és idõszakonként felül kell vizsgálni. 6.005. A képzési és szintentartó oktatási program, a vezetõi magatartás, példamutatás és elvárás biztosítsa, hogy a személyzet az üzemeltetõ szervezet minden szintjén megértse a biztonság elsõrendû fontosságát, és helyesen tudja teljesíteni kötelességét mind a létesítmény normál üzemmódjában, mind pedig üzemzavar esetén, az írásban rögzített üzemeltetési és üzemzavar-elhárítási utasításoknak megfelelõen. 6.006. A képzési és szintentartó oktatási program mind az elméleti, mind a gyakorlati (beleértve a szimulátoron történõ) képzésre terjedjen ki. 6.007. A képzési programban kiemelt figyelmet kell fordítani az üzemzavarok és balesetek során foganatosítandó intézkedésekre. 6.008. A képzésnek el kell érnie, hogy minden biztonság szempontjából fontos munkakör esetében biztosítsa, hogy – A képzési igényeket folyamatosan felmérjék, és ahhoz megfelelõ képzési programokat fejlesszenek ki. – A képzési szervezet rendelkezzen a szükséges forrásokkal, eszközökkel és létesítményekkel. – A megfelelõ képzettségû oktatókat és azok ellenõrzését. – A képzés hatékonyságának felmérését. – A személyzet alkalmasságát folyamatosan ellenõrizzék és azok tapasztalatait vegyék figyelembe a szintentartó képzések összeállításnál. 6.009. A képzési program kialakítása a különbözõ munkaköröknél a következõ fejlesztési fázisokból álljon: – Elemzés. Ez magába foglalja a képzési igények meghatározását, ami az adott munkakör megfelelõ ellátásához szükséges ismereteken alapul. – Tervezés. Ebben a fázisban az ismeretek elsajátításához szükséges képzési célokat kell meghatározni. – Fejlesztés. A képzési célok eléréséhez szükséges képzési anyagok elõállítása. – Megvalósítás. A képzési anyagok szisztematikus átadása. – Értékelés. Ebben a fázisban a korábbi összes fázis adatainak feldolgozását kell elvégezni a képzés program fejlesztése, javítása érdekében. 6.010. A képzéssel kapcsolatos dokumentációnak tartalmazni kell a képzési programmal és az oktatók teljesítményével kapcsolatos adatokat. A képzések hatékonyságát mérni kell, amirõl a vezetést rendszeresen tájékoztatni kell. 6.011. A képzési programnak ki kell terjedni az erõmû vezetésére, az üzemeltetõ személyzetre, a karbantartókra, a mûszaki háttér személyzetre, a képzést végzõ oktatókra, instruktorokra. E mellett ismerni és érteni kell a hatósági követelményeket, hogy a megfelelõ intézkedéseket idõben teljesítsék az elõírásokat. 6.2. A SZEMÉLYZET TEVÉKENYSÉGE, EGYÜTTMÛKÖDÉSE 6.012. Az üzemeltetõ személyzet számára írásban meg kell határozni a kötelezettségeket és felelõsségeket, a kölcsönös kapcsolatokat és az alá-, fölérendeltségi viszonyokat, valamint a kötelezettségek teljesítéséhez szükséges jogosultságokat és felhatalmazásokat. 6.013. Ki kell zárni annak a lehetõségét, hogy az atomerõmû blokkjainak üzemeltetése során a blokkok üzemmódjaiban az üzemviteli feladatokra kijelölt és szükséges képesítéssel rendelkezõ személyeken kívül más személyek bármiféle változtatást végrehajtsanak. 6.014. Az üzemeltetõ szervezetnek a biztonsággal kapcsolatos minden területen gondoskodni kell a szükséges mérnöki és mûszaki háttértámogatás rendelkezésre állásáról a létesítmény fennállásának teljes idõtartama alatt. 6.015. Az üzemeltetõ szervezethez nem tartozó, megfelelõ képesítésû szakemberek csak írásban pontosan meghatározott keretek között, az üzemeltetõ szervezet vezetõségének felelõsségvállalása mellett tevékenykedhetnek. Ez a korlátozás az üzemviteli eljárásrendekben és végrehajtási utasításokban nem szereplõ mûveletekre is érvényes. 6.3. BIZTONSÁGI KULTÚRA 6.016. Biztosítani kell, hogy már a dolgozók felvételekor kezdjék meg a biztonság iránti elkötelezettség kialakítását. A hatáskörök megfelelõ gyakorlása és a feladatok biztonsági elõírásokkal összhangban lévõ ellátása érdekében a vezetõk kiválasztásánál a biztonság iránti elkötelezettséget elengedhetetlen szempontként kell figyelembe venni. 6.017. Meg kell határozni az atomerõmûvi biztonsági kultúra folyamatos fejlesztésének lehetõségeit az atomerõmû üzemeltetésében résztvevõ szervezeteknél, és biztosítani kell a biztonsági kultúra színvonalának folyamatos fejlesztését a nemzetközi követelményekkel összhangban a létesítmény teljes élettartama során biztosítani kell.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes